**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, fakss 64860079, e-pasts: dome@madona.lv

APSTIPRINĀTI

ar Madonas novada pašvaldības domes

30.07.2015. lēmumu Nr.402 (protokols Nr.16, 22.p.)

**Madonas novada pašvaldības saistošie noteikumi Nr.10**

 **“Par aizliegumu ģenētiski modificēto kultūraugu audzēšanai Madonas novadā”**

*Izdoti saskaņā ar*

*LR likuma “Ģenētiski modificēto organismu*

*aprites likums” 22.panta otro daļu*

1. Saistošie noteikumi nosaka aizliegumu jebkādu ģenētiski modificēto kultūraugu audzēšanai Madonas novada administratīvajā teritorijā.
2. Šo noteikumu 1.punktā minētais aizliegums ir spēkā līdz 2025.gada 31.decembrim.
3. Saistošie noteikumi stājas spēkā likuma „Par pašvaldībām” 45.pantā noteiktajā kārtībā.

Domes priekšsēdētāja vietnieks A.Lungevičs

**Paskaidrojuma raksts**

**Madonas novada pašvaldības saistošajiem noteikumiem Nr.10**

**„Par aizliegumu ģenētiski modificēto kultūraugu audzēšanai Madonas novadā”**

|  |  |
| --- | --- |
| Projekta nepieciešamības pamatojums  | Ģenētiski modificēto organismu aprites likuma 22. panta otrā un trešā daļa nosaka, ka pašvaldības ar saistošajiem noteikumiem var noteikt aizliegumu ģenētiski modificēto kultūraugu audzēšanai attiecīgajā administratīvajā teritorijā vai tās daļā uz laiku, kas nav īsāks par pieciem gadiem. Saistošie noteikumi tiek pieņemti, lai nodrošinātu ģenētiski modificēto organismu drošu apriti, novērstu negatīvo ietekmi uz cilvēku veselību, saglabātu bioloģisko daudzveidību un veicinātu ilgspējīgas lauksaimniecības attīstību.  |
| Īss projekta satura izklāsts  | Saistošie noteikumi nosaka aizliegumu Madonas novada administratīvajā teritorijā audzēt jebkādus ģenētiski modificētus kultūraugus līdz 2025.gada 31.decembrim. |
| Informācija par plānoto projekta ietekmi uz pašvaldības budžetu  | Pašvaldības budžetu neietekmē.  |
| Informācija par plānoto projekta ietekmi uz uzņēmējdarbības vidi pašvaldības teritorijā  | Neietekmēs uzņēmējdarbības vidi pašvaldības teritorijā.  |
| Informācija par administratīvajām procedūrām  | Saistošo noteikumu projekts līdzšinējo kārtību nemainīs.  |
| Informācija par konsultācijām ar privātpersonām  | Saistošo noteikumu izstrādes gaitā tika ievietots paziņojums par nodomu aizliegumam ģenētiski modificēto kultūraugu pašvaldības mājas lapā priekšlikumu un iebildumu iesniegšanai.  |

 Novada domes priekšsēdētāja vietnieks A.Lungevičs